  Майя Бывальцева Таяз арняе Удмуртиын 19 градусозь кезьытскоз. Со сярысь улосвыл  пресс-службаез ивортӥз. 16-тӥ шуркынмонэ нуназе бере элькун доры уйпал но шундыпуксён палась циклон матэктоз, ӧжыт но тросгес лымы усёз. Вирнуналэ потон уе озьы ик лымыялоз. Уйин -6…-11, нуназе 0…-5 градус возиськоз. 18-тӥ шуркынмонэ потон уе шуак кезьытскоз, температура -14…-19 градусозь лэзькоз. Уз лымыя. Нуназе -2…-7 градусозь шунытскоз, дырын-дырын ӧжыт лымыялоз. Интыосын йӧвалег луыны быгатоз. Удмуртарняе, 19-тӥ шуркынмонэ, уйин но нуназе -1…-6 градус луоз, интыосын кӧняке лымыялоз. Арня ӵоже сюресъёс вылын йӧвалег, лымыё нуналъёсы – лымы шобрет. Нырысь-валысь чакланъёсъя, шутэтскон нуналъёсы Удмуртиын куазь шуныт но лымыё луоз.  Тегъёс: Ижкар Гидрометцентр Удмуртия куазь  